**Príloha č. 3 k súťažným podkladom**

**ZMLUVA O POSKYTNUTÍ AUDÍTORSKÝCH SLUŽIEB**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa zákona č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov (ďalej len „zákon o štatutárnom audite“) a zákona č. 431/2002 Z. z. o účtovníctve v znení neskorších predpisov (ďalej len „zákon o účtovníctve“).

(ďalej len „Zmluva“)

# **Zmluvné strany**

**Banka**:

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpená: <vyplní VO>

IČO: 30 844 789

IČ DPH: SK2020815654

DIČ: 2020815654

Bankové spojenie: Národná banka Slovenska

Č. účtu v tvare IBAN : SK07 0720 0000 0000 0000 1919

<platí pre domáceho uchádzača>

SK60 0720 0000 0000 0000 2129

<platí pre zahraničného uchádzača>

(ďalej aj „Národná banka Slovenska“, „banka“ alebo „NBS“)

**Audítorská spoločnosť**:

Obchodné meno: **<vyplní uchádzač>**

Sídlo: <vyplní uchádzač>

Zastúpená: <vyplní uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Zapísaný: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

(ďalej aj „audítor“)

(NBS a audítor ďalej spolu označovaní ako „zmluvné strany“)

Audítor je právnická osoba zapísaná v zozname audítorských spoločností vedenom Úradom pre dohľad nad výkonom auditu, číslo licencie <vyplní uchádzač>.

# **Preambula**

NBS ako verejný obstarávateľ vyhlásil oznámením č. ....................., zverejneným vo Vestníku verejného obstarávania č. .....................dňa ....................., nadlimitnú zákazku s názvom *„Výber nezávislého externého audítora na štatutárny audit riadnej individuálnej účtovnej závierky NBS“*. Na základe vyhodnotenia ponúk bola ponuka audítora vyhodnotená ako ponuka úspešného uchádzača. Vzhľadom na túto skutočnosť a predloženú ponuku audítora sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto Zmluvu.

# **Článok 1 - Predmet Zmluvy**

## 1.1 Na základe tejto Zmluvy sa audítor zaväzuje poskytnúť pre NBS nasledovné audítorské služby na finančné roky 2022 – 2025:

## Štatutárny audit riadnej individuálnej účtovnej závierky Národnej banky Slovenska podľa § 38 a § 39 zákona NR SR č. 566/1992 Zb. o Národnej banke Slovenska v znení neskorších predpisov a Čl. 27 ods. 27.1 Protokolu o Štatúte Európskeho systému centrálnych bánk a Európskej centrálnej banky (ďalej „protokolu o Štatúte ESCB/ECB“) vykonaný v súlade s Medzinárodnými audítorskými štandardmi (ISAs - International Standards on Auditing) a v súlade s Etickým kódexom IESBA (International Ethics Standards Board for Accountants).

## Previerka bezpečnosti počítačového prostredia súvisiaceho s účtovnou závierkou.

## S ohľadom na to, že Národná banka Slovenska je súčasťou Eurosystému a spravuje časť devízových rezerv ECB, vykonanie audítorských prác a vydanie audítorských správ pre externého audítora ECB týkajúcich sa:

* Form I: súladu vnútorných kontrol a postupov Národnej banky Slovenska s časťami I a II Prílohy II Usmernenia ECB o riadení vzťahov medzi ECB a národnými centrálnymi bankami eurozóny pri operáciách zahŕňajúcich devízové rezervy ECB,
* Form II: stavu devízových rezerv spravovaných Národnou bankou Slovenska v mene ECB vo vyplnenom formulári NBS (konfirmácia zostatkov nostro účtov, účtov cenných papierov, repo/reverzných repo obchodov, vkladov, otvorených pozícií futures, a zlatých pozícií ku koncu roka), a
* Form III: výpočtu neupravenej hodnoty eurobankoviek v obehu ku koncu príslušného roka vypočítanej podľa Usmernenia ECB o právnom rámci pre účtovníctvo a finančné výkazníctvo v ESCB.

## Dodatok správy audítora o overení Správy o výsledku hospodárenia NBS predkladanej Národnej rade Slovenskej republiky.

## Dodatok správy audítora o overení Výročnej správy.

## Správa pre vedenie banky k zisteniam z auditu.

## Vypracovanie návrhu prekladu účtovnej závierky Národnej banky Slovenska a návrhu prekladu Správy o výsledku hospodárenia NBS predkladanej Národnej rade Slovenskej republiky do anglického jazyka.

## Prípadné vyhotovenie iných správ v dôsledku zmien všeobecne záväzných právnych predpisov platných v SR.

1.2 Banka si vyhradzuje právo uplatniť opciu u audítora na ďalšie obdobie poskytovania audítorských služieb za podmienok uvedených v tejto Zmluve. Audítor sa zaväzuje poskytovať audítorské služby podľa tejto Zmluvy, na ktoré si banka uplatnila opciu.

1.3 Predmet Opcie predstavujú audítorské služby uvedené v bodoch 1.1.1 až 1.1.8 tejto Zmluvy za finančné roky 2026 – 2028 vrátane (ďalej len „Opcia“).

1.4 Pre zamedzenie pochybností, banka je oprávnená (nie povinná) uplatniť si Opciu na ďalšie obdobie poskytovania audítorských služieb, pričom Opcia môže byť bankou uplatnená u audítora najneskôr do 31.07.2026.

1.5 V prípade neuplatnenia Opcie zo strany banky táto Zmluva zaniká splnením všetkých práv a povinností vyplývajúcich z predmetu plnenia uvedeného v bode 1.1 tejto Zmluvy.

1.6 Pokiaľ sa banka rozhodne využiť právo z Opcie, je povinná tak urobiť písomným oznámením o uplatnení práva Opcie doručeným audítorovi (ďalej len „Oznámenie o uplatnení Opcie“).

1.7 Takýmto oznámením o uplatnení Opcie audítorovi vznikne záväzok poskytovať audítorské služby podľa podmienok uvedených v tejto Zmluve.

1.8 Audítor nebude NBS poskytovať žiadne neaudítorské služby v období medzi začiatkom auditovaného obdobia a vydaním správy audítora. Audítor prijme opatrenia na ukončenie všetkých súčasných záujmov alebo vzťahov, ktoré by mohli ohroziť jeho nezávislosť. Ustanovenie podľa tohto bodu sa týka neaudítorských služieb definovaných v Čl. 5 nariadenia Európskeho parlamentu a Rady (EÚ) č. 537/2014 zo 16. apríla 2014 o osobitných požiadavkách týkajúcich sa štatutárneho auditu subjektov verejného záujmu a zrušení rozhodnutia Komisie 2005/909/ES v platnom znení (ďalej len „Nariadenie EÚ č. 537/2014“).

1.9 Audítor nebude poskytovať služby štatutárneho auditu NBS v priebehu nasledujúcich štyroch rokov, po uplynutí maximálnej doby trvania tejto Zmluvy (poskytovanie auditórskych služieb za finančné roky 2022 – 2028 vrátane).

# **Článok 2 - Vymedzenie činnosti a zodpovednosť audítora**

## 2.1 Pri vykonávaní štatutárneho auditu účtovnej závierky je audítor povinný overiť, či auditovaná účtovná závierka poskytuje pravdivý a verný obraz finančnej situácie a výsledku hospodárenia Národnej banky Slovenska za príslušné účtovné obdobie.

## 2.2 Audítor vykoná audit v súlade s Medzinárodnými audítorskými štandardmi (ISAs) a v súlade s Etickým kódexom IESBA. Tieto štandardy vyžadujú, aby bol audit naplánovaný a vykonaný s cieľom dostatočne sa ubezpečiť, že účtovná závierka neobsahuje významné nedostatky. Audit bude vykonaný spôsobom nevyhnutným pre splnenie zodpovednosti vyplývajúcej z pozície audítora, a preto bude zahŕňať testovanie finančných operácií a overovanie existencie, vlastníctva a ocenenia majetku a záväzkov v rozsahu, ktorý audítor považuje za nevyhnutný. Audítor sa oboznámi s účtovným systémom a systémom vnútornej kontroly a vyhodnotí ich primeranosť s ohľadom na spracovanie účtovnej závierky a posúdi, či účtovníctvo Národnej banky Slovenska bolo vedené predpísaným spôsobom. Audítor využije získané poznatky na určenie charakteru a rozsahu testov. Audit zahŕňa tiež posúdenie správnosti použitých princípov a postupov účtovania a dôležitých odhadov vedenia banky, ako aj posúdenie účtovnej závierky ako celku.

## 2.3 Audítor pri plnení svojich povinností koná s odbornou starostlivosťou, nestranne a nezávisle a nie je viazaný postupovať podľa pokynov banky pri vykonávaní audítorských prác a uplatňovaní audítorskej metodiky.

## 2.4 Audítor v Dodatku správy o overení Správy o výsledku hospodárenia NBS uvedie informácie a vyjadrí svoj názor na údaje v Správe o výsledku hospodárenia NBS a v Dodatku správy o overení Výročnej správy uvedie informácie a vyjadrí svoj názor na údaje vo Výročnej správe.

## 2.5 Audítor pre vedenie banky vypracuje Správu pre vedenie banky, ktorá bude obsahovať zistenia a odporúčania týkajúce sa účtovných, finančných, obchodných záležitostí a záležitostí týkajúcich sa previerky počítačového prostredia. Informačné systémy NBS bude audítor posudzovať v rozsahu potrebnom na vyjadrenie názoru na účtovnú závierku Národnej banky Slovenska. Významné zistenia, resp. nedostatky identifikované audítorom v rámci posudzovania informačných systémov, uvedie audítor tiež v Správe pre vedenie banky, ktorá bude vydaná v zmysle Článku 3 tejto Zmluvy.

## 2.6 Zodpovednosť audítora za overenie výpočtu daňovej povinnosti Národnej banky Slovenska sa bude týkať zistenia chýb alebo nezrovnalostí, ktoré sú významné z hľadiska kontextu štatutárneho auditu účtovnej závierky Národnej banky Slovenska.

## 2.7 Audítor má právo požadovať predložiť podklady, materiály a informácie a Národná banka Slovenska je povinná takéto podklady, materiály a informácie audítorovi poskytnúť pre potreby plnenia predmetu tejto Zmluvy.

## 2.8 Počas fázy plánovania auditu sa Národná banka Slovenska a audítor dohodnú na zozname informácií a materiálov, vrátane pracovnej verzie účtovnej závierky, Správy o výsledku hospodárenia predkladanej Národnej rade Slovenskej republiky a Výročnej správy (ďalej „Zoznam podkladových materiálov“), ktoré Národná banka Slovenska poskytne audítorovi. Strany sa zároveň dohodnú na časovom harmonograme poskytnutia podkladových materiálov. Zoznam podkladových materiálov, ktorý odovzdá audítor Národnej banke Slovenska, nemusí byť nevyhnutne ani konečný ani úplný. Audítor si vyhradzuje právo tento zoznam dopĺňať a upravovať tak, ako uzná za nutné. Národná banka Slovenska je zodpovedná za poskytnutie informácií podľa Zoznamu podkladových materiálov (aj v elektronickej forme, ak je to možné), ako aj za poskytnutie náležite vypracovanej pracovnej verzie účtovnej závierky, Správy o výsledku hospodárenia a Výročnej správy v súlade s dohodnutým časovým harmonogramom, aby umožnila audítorovi efektívne vykonať štatutárny audit účtovnej závierky. Národná banka Slovenska poskytne pracovnú verziu účtovnej závierky podľa časového harmonogramu uvedeného v bode 6.1 tejto Zmluvy.

## 2.9 Audítor stanoví hranicu významnosti a dôležitosti pre potreby overenia účtovnej závierky, zostavenej podľa usmernení Európskej centrálnej banky a zákona o účtovníctve. Povaha a rozsah overovania bude závisieť od audítorom stanovenej hranice významnosti a úrovne dôležitosti zistených skutočností. V dôsledku charakteru auditu a iných prirodzených obmedzení auditu spolu s prirodzenými obmedzeniami každého systému účtovníctva a systému vnútornej kontroly však existuje riziko, že niektoré významné nesprávnosti môžu ostať neodhalené.

## 2.10 V súlade s Medzinárodnými audítorskými štandardmi audítor modifikuje názor na účtovnú závierku v prípade obmedzenia rozsahu auditu alebo v prípade významných chýb a nezrovnalostí zistených v účtovnej závierke, v prípade zásadných nesprávností v účtovnej závierke, alebo ak zistí také obmedzenie rozsahu auditu, že nebude schopný vyjadriť názor na účtovnú závierku.

## 2.11 Návrhy správ, ktoré audítor poskytne Národnej banke Slovenska, nie sú vyjadrením jeho definitívnych názorov a záverov. Definitívne názory a závery sú obsiahnuté len v záverečných písomných správach audítora.

## 2.12 Audítor podlieha systému previerok zabezpečenia kvality.

## 2.13 Audítor alebo kľúčový audítorský partner nie sú žiadnym spôsobom zúčastnení na rozhodnutiach manažmentu NBS.

## 2.14 Audítor podpisom tejto Zmluvy potvrdzuje a zaväzuje sa, že na plnení Zmluvy sa budú podieľať iba osoby legálne zamestnané audítorom v súlade s právnym poriadkom Slovenskej republiky.

## 2.15 V prípade, ak audítor poruší svoju povinnosť podľa bodu 2.14 tejto Zmluvy a kontrolný orgán uloží banke pokutu za porušenie zákazu prijať prácu alebo službu podľa § 7b ods. 5 zákona 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov alebo audítor poruší svoju povinnosť podľa iného všeobecne záväzného predpisu a kontrolný orgán uloží banke pokutu, tak sa audítor zaväzuje uhradiť banke zmluvnú pokutu v sume rovnajúcej sa pokute uplatnenej kontrolným orgánom u banky, a to do siedmich dní odo dňa jej uplatnenia u audítora bankou.

## 2.16 Audítor potvrdzuje, že podľa § 41 ods. 3 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) uviedol v prílohe č. 1 tejto Zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Audítor je povinný bezodkladne oznámiť banke akúkoľvek zmenu údajov o subdodávateľovi uvedených v predchádzajúcej vete. Poskytnutie audítorských služieb prostredníctvom subdodávateľa nezbavuje audítora povinnosti a zodpovednosti za riadne poskytnutie audítorských služieb v zmysle tejto Zmluvy.

## 2.17 Počas trvania tejto Zmluvy je audítor oprávnený zmeniť subdodávateľa uvedeného v prílohe č. 1 tejto Zmluvy výlučne na základe písomného oznámenia a  písomného odsúhlasenie bankou. Banka má právo odmietnuť odsúhlasiť subdodávateľa a požiadať audítora o určenie iného subdodávateľa. Audítor je povinný žiadosti banky podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať v tomto článku uvedené podmienky.

## 2.18 Nový subdodávateľ musí spĺňať podmienky týkajúce sa osobného postavenia stanovené vo verejnej súťaži na predmet tejto Zmluvy a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Spolu s oznámením nového subdodávateľa obsahujúcom údaje o novom subdodávateľovi audítor predloží banke aj doklady preukazujúce, že navrhovaný subdodávateľ spĺňa podmienky týkajúce sa osobného postavenia stanovené vo verejnej súťaži na predmet tejto Zmluvy a neexistovali u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Oprávnenie poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.

## 2.19 Audítor sa zaväzuje počas celej doby trvania tejto Zmluvy byť zapísaný v registri partnerov verejného sektora v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

## 2.20 Audítor je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.

## 2.21 Za účelom preukázania splnenia povinnosti v zmysle predchádzajúceho bodu tohto článku Zmluvy je audítor povinný kedykoľvek na výzvu NBS bezodkladne, najneskôr však do 3 pracovných dní, predložiť NBS všetky zmluvy so subdodávateľmi identifikovanými v prílohe č. 1 tejto Zmluvy, resp. následne doplneným/zmeneným postupom podľa bodu 2.17 tohto článku Zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto Zmluve. Za úplnosť a pravdivosť poskytnutých údajov nesie plnú zodpovednosť audítor.

## 2.22 NBS má právo na zmluvnú pokutu vo výške 10.000,- eur bez DPH, ak audítor poruší svoj záväzok podľa bodu 2.20 tohto článku tejto Zmluvy, a teda bude táto Zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora.

# **Článok 3 - Vymedzenie činnosti a zodpovednosti Národnej banky Slovenska**

## 3.1 Za zostavenie riadnej individuálnej účtovnej závierky, za vedenie účtovníctva a zostavenie Správy o hospodárení a Výročnej správy v súlade s usmerneniami Európskej centrálnej banky a so zákonom o účtovníctve, za jeho úplnosť, preukaznosť a správnosť, za primeranosť systému účtovnej a vnútornej kontroly a za verné zobrazenie hospodárskej a finančnej situácie Národnej banky Slovenska je zodpovedná Banková rada NBS.

Banková rada NBS zodpovedá za zavedenie vhodného systému vnútornej kontroly a za prevenciu a zisťovanie nezrovnalostí a podvodov. Audítor naplánuje audit tak, aby získal primeranú istotu, že zistí v účtovnej závierke alebo v účtovných záznamoch prípadné chybné zápisy vyplývajúce z nezrovnalostí alebo podvodov. Overenie, ktoré audítor uskutoční, však nie je zamerané na identifikáciu podvodov, sprenevier alebo iných nezrovnalostí, ktoré sa môžu vyskytnúť. Nemožno sa teda spoliehať na to, že takéto nedostatky budú audítorom pri overovaní nutne odhalené. V priebehu overovania však môže byť sprenevera zistená, a v tom prípade bude audítor informovať Bankovú radu NBS.

## 3.2 Národná banka Slovenska je v zmysle zákona o štatutárnom audite povinná dať k dispozícii audítorovi všetky účtovné záznamy Národnej banky Slovenska a k nim sa vzťahujúce informácie. Taktiež je povinnosťou Národnej banky Slovenska umožniť na požiadanie audítorovi prístup ku všetkým účtovným záznamom Národnej banky Slovenska a všetkým ďalším záznamom a k nim sa vzťahujúcim informáciám. Účtovné záznamy, ďalšie záznamy a k nim sa vzťahujúce informácie a vysvetlenia poskytne Národná banka Slovenska audítorovi v slovenskom jazyku, resp. v jazyku, v ktorom boli vyhotovené ich pôvodcom, pokiaľ je tento pôvodca iný ako Národná banka Slovenska. Komunikácia s členmi audítorského tímu bude počas výkonu auditu prebiehať v slovenskom alebo českom jazyku. V prípade potreby si audítorská spoločnosť zabezpečí tlmočníka sama na svoje vlastné náklady. Národná banka Slovenska umožní audítorovi prístup ku všetkému majetku NBS. Národná banka Slovenska taktiež umožní audítorovi účasť na fyzických inventúrach majetku a oznámi audítorovi dátum ich konania aspoň desať pracovných dní vopred.

## Národná banka Slovenska poskytne audítorovi informácie a údaje nevyhnutné k plneniu predmetu Zmluvy podľa bodu 6.1 tejto Zmluvy v čase dohodnutom podľa časového harmonogramu auditu.

## 3.4 Národná banka Slovenska poskytne audítorovi k overeniu účtovnú závierku v originálnom vyhotovení a v požadovanej štruktúre, vrátane poznámok, opatrených dátumom, podpisom guvernéra Národnej banky Slovenska a ostatných zodpovedných osôb. Dátum podpisu účtovnej závierky bude dohodnutý s audítorom vopred. V zmysle Článku 3 tejto Zmluvy audítor vypracuje návrh prekladu účtovnej závierky do anglického jazyka. NBS je povinná preklad skontrolovať. NBS je povinná preklad účtovnej závierky do anglického jazyka opatriť dátumom (zhodným so slovenskou verziou účtovnej závierky) a originálnym podpisom guvernéra Národnej banky Slovenska a ostatných zodpovedných osôb, ak bude požadovať audítorskú správu k tejto účtovnej závierke vypracovanú v anglickom jazyku a opatrenú podpisom audítora.

## 3.5 Národná banka Slovenska poskytne audítorovi písomné „Vyhlásenie vedenia účtovnej jednotky“ podpísané zodpovednými vedúcimi zamestnancami, potvrdzujúce ústne vysvetlenia, ktoré bolo audítorovi v priebehu auditu doručené a obsahujúce okrem iného aj uistenie, že žiadne informácie neboli opomenuté alebo úmyselne zatajené, a že si vedenie banky nie je vedomé skutočností, ktoré by mohli spôsobiť závažné nesprávne údaje v účtovnej závierke. Audítor poskytne Národnej banke Slovenska návrh formy tohto vyhlásenia. Vyhlásenie bude opatrené dátumom v súlade s dátumom účtovnej závierky podľa bodu 6.1 tejto Zmluvy.

# **Článok 4 - Miesto plnenia Zmluvy**

## Audítorské práce uvedené v tejto Zmluve budú vykonávané v priestoroch Národnej banky Slovenska (na ústredí, expozitúrach a účelových organizačných jednotkách) určených Národnou bankou Slovenska, opatrených uzamykateľnými skriňami (resp. uzamykateľnými priestormi na odkladanie a uchovanie), vrátane prístupu k telefónu a kopírovaciemu zariadeniu, a v priestoroch audítora.

# **Článok 5 - Spolupráca zmluvných strán**

## 5.1 Zmluvné strany budú počas výkonu auditu úzko spolupracovať, aby audítor mohol priebežne informovať Národnú banku Slovenska o postupe auditu. K plneniu tejto Zmluvy určí každá zmluvná strana svojho odborného zástupcu povereného právomocami nevyhnutnými k riešeniu akýchkoľvek problémov, ktoré by mohli nastať pri plnení tejto Zmluvy. Títo zástupcovia budú zabezpečovať kontakt medzi Národnou bankou Slovenska a audítorom.

Zmluvné strany sa dohodli, že na rokovaní audítora so zástupcami NBS (interview) sa zúčastní poverený zamestnanec odboru interného auditu NBS.

Na splnenie úloh vyplývajúcich pre audítora z tejto Zmluvy stanovil audítor nasledovný tím odborníkov a predpokladaný počet hodín audítorských prác za jednotlivé finančné roky:

**Členovia audítorského tímu určení audítorom v jeho ponuke predloženej do verejnej súťaže na obstaranie zákazky, ktorá je predmetom tejto Zmluvy**

|  |  |  |  |  |  |  |
| --- | --- | --- | --- | --- | --- | --- |
| Meno a priezvisko osoby v príslušnej pozícii v tíme | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| Počet hodín za jednotlivé roky | **Kľúčový audítorský partner** | **Senior manažér audítorského tímu** | **Manažér audítorského tímu za finančný audit** | **Manažér audítorského tímu za IT audit** | **Finančný audítor** | **IT audítor** |
| **2022** | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| **2023** | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| **2024** | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| **2025** | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| Opcia. | | | | | | |
| **2026** | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| **2027** | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| **2028** | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> | <vyplní uchádzač> |

Uvedený zoznam nemusí byť úplný a môže byť do 30. septembra za každý príslušný rok písomne doplnený ďalšími zamestnancami audítora.

Audítor sa zaväzuje, že zabezpečí, aby osoby uvedené v tomto zozname na pozíciách „manažér audítorského tímu za finančný audit“, „manažér audítorského tímu za IT audit“, „finančný audítor“ a „IT audítor“ v každom roku výkonu auditu realizovali podstatnú časť (minimálne 50%) svojich časových kapacít plánovaných na príslušný rok priamo na mieste výkonu auditu, t.j. v priestoroch banky. Rovnako sa audítor zaväzuje, že zabezpečí, aby sa osoby uvedené v predchádzajúcej vete zúčastnili aspoň 50 % interview so zástupcami NBS (inými než zástupcami odboru interného auditu NBS) týkajúcich sa príslušnej časti štatutárneho auditu (finančná časť, resp. IT časť auditu). Podmienky podľa predchádzajúcich dvoch viet je v prípade objektívnych skutočností spôsobujúcich prevádzkové obmedzenia (napr. pandémia) a na základe písomného súhlasu NBS možné primerane realizovať aj na diaľku použitím nástrojov informačných technológií štandardných pre NBS, napríklad formou on-line tele/video konferencií a pod. Pri prípadnej zmene členov audítorského tímu podľa bodu 5.2 tejto Zmluvy sa pre účely kontroly dodržania uvedených záväzkov plánované časové kapacity súvisiace s výkonom auditu za príslušný rok u pôvodného člena audítorského tímu a jeho nástupcu v príslušnom roku sčítajú. Analogicky, účasti na interview so zástupcami NBS pôvodného člena audítorského tímu a jeho nástupcu sa v príslušnom roku sčítajú. Pojem interview predstavuje osobný rozhovor za účelom získania informácií alebo podkladov k auditu.

Výkon hore uvedených pozícií v audítorskom tíme je spojený s nasledovnými charakteristikami:

*Kľúčový audítorský partner*: štatutárny audítor, ktorý je primárne zodpovedný za vykonanie štatutárneho auditu v mene audítorskej spoločnosti, a ktorý podpisuje správy audítora.

*Senior manažér audítorského tímu*: riadi a koordinuje výkon audítorských služieb všetkých častí zákazky (napr. finančná časť auditu, IT časť auditu) a zodpovedá za kvalitné a včasné vypracovanie výstupov z auditu. Priebežne informuje manažment banky o stave plnenia zákazky a komunikuje jeho priebežné (čiastkové) výsledky.

*Manažér audítorského tímu za finančný audit*: zabezpečuje operatívne riadenie a koordináciu výkonu audítorských služieb týkajúcich sa finančnej časti štatutárneho auditu. Okrem riadenia podriadených členov audítorského tímu sám aktívne analyzuje podklady a informácie súvisiace s finančnou časťou štatutárneho auditu získané od NBS. Podstatnú časť (minimálne 50%) svojich časových kapacít plánovaných na príslušný štatutárny za príslušný rok audit realizuje priamo na mieste výkonu auditu, t.j. v priestoroch banky. Zúčastňuje sa aspoň 50 % interview so zástupcami banky (inými než zástupcami odboru interného auditu NBS) týkajúcich sa finančnej časti štatutárneho auditu – pojem interview predstavuje osobný rozhovor za účelom získania informácií alebo podkladov k auditu. Podmienky podľa predchádzajúcich dvoch viet je v prípade objektívnych skutočností spôsobujúcich prevádzkové obmedzenia (napr. pandémia) a na základe písomného súhlasu NBS možné primerane realizovať aj na diaľku použitím nástrojov informačných technológií štandardných pre NBS, napríklad formou on-line tele/video konferencií a pod.

*Manažér audítorského tímu za IT audit*: zabezpečuje operatívne riadenie a koordináciu výkonu audítorských služieb týkajúcich sa IT časti štatutárneho auditu. Okrem riadenia podriadených členov audítorského tímu sám aktívne analyzuje podklady a informácie súvisiace s IT časťou štatutárneho auditu získané od NBS. Podstatnú časť (minimálne 50%) svojich časových kapacít plánovaných na príslušný štatutárny audit za príslušný rok realizuje priamo na mieste výkonu auditu, t.j. v priestoroch banky. Zúčastňuje sa aspoň 50% interview so zástupcami banky (inými než zástupcami odboru interného auditu NBS) týkajúcich sa IT časti štatutárneho auditu – pojem interview predstavuje osobný rozhovor za účelom získania informácií alebo podkladov k auditu. Podmienky podľa predchádzajúcich dvoch viet je v prípade objektívnych skutočností spôsobujúcich prevádzkové obmedzenia (napr. pandémia) a na základe písomného súhlasu NBS možné primerane realizovať aj na diaľku použitím nástrojov informačných technológií štandardných pre NBS, napríklad formou on-line tele/video konferencií a pod.

*Finančný audítor*: zabezpečuje zhromažďovanie podkladov a informácií od NBS týkajúcich sa finančnej časti štatutárneho auditu. Aktívne analyzuje získané podklady a informácie, vykonáva auditné testy a spracúva výsledky do požadovaných výstupov podľa internej metodiky audítorskej spoločnosti. Podstatnú časť (minimálne 50%) svojich časových kapacít plánovaných na príslušný štatutárny audit za príslušný rok realizuje priamo na mieste výkonu auditu, t.j. v priestoroch banky. Zúčastňuje sa aspoň 50 % interview so zástupcami banky (inými než zástupcami odboru interného auditu NBS) týkajúcich sa finančnej časti štatutárneho auditu – pojem interview predstavuje osobný rozhovor za účelom získania informácií alebo podkladov k auditu. Podmienky podľa predchádzajúcich dvoch viet je v prípade objektívnych skutočností spôsobujúcich prevádzkové obmedzenia (napr. pandémia) a na základe písomného súhlasu NBS možné primerane realizovať aj na diaľku použitím nástrojov informačných technológií štandardných pre NBS, napríklad formou on-line tele/video konferencií a pod.

*IT audítor*: zabezpečuje zhromažďovanie podkladov a informácií od NBS týkajúcich sa IT časti štatutárneho auditu. Aktívne analyzuje získané podklady a informácie, vykonáva auditné testy a spracúva výsledky do požadovaných výstupov podľa internej metodiky audítorskej spoločnosti. Podstatnú časť (minimálne 50%) svojich časových kapacít plánovaných na príslušný štatutárny audit za príslušný rok realizuje priamo na mieste výkonu auditu, t.j. v priestoroch banky. Zúčastňuje sa aspoň 50 % interview so zástupcami banky (inými než zástupcami odboru interného auditu NBS) týkajúcich sa IT časti štatutárneho auditu – pojem interview predstavuje osobný rozhovor za účelom získania informácií alebo podkladov k auditu. Podmienky podľa predchádzajúcich dvoch viet je v prípade objektívnych skutočností spôsobujúcich prevádzkové obmedzenia (napr. pandémia) a na základe písomného súhlasu NBS možné primerane realizovať aj na diaľku použitím nástrojov informačných technológií štandardných pre NBS, napríklad formou on-line tele/video konferencií a pod.

5.2 Pri prípadnej zmene  členov audítorského tímu určených v hore uvedenej tabuľke v bode 5.1 musí byť počas celej doby trvania Zmluvy zabezpečená minimálne rovnocenná úroveň odbornosti, kvalifikácie, skúseností a jazykových znalostí, úroveň ktorých sa bude posudzovať rovnakým spôsobom, aký bol použitý pre účely vyhodnotenia plnenia kritérií na vyhodnotenie ponúk vo verejnom obstarávaní zákazky, z ktorej vzišla táto Zmluva. Úroveň odbornosti, kvalifikácie, skúseností a jazykovej znalosti nových členov audítorského tímu, ktorí prípadne nahradia osoby určené v hore uvedenej tabuľke v bode 5.1, musí byť audítorom preukázaná písomne formou profesijných životopisov, úradne osvedčených kópií príslušných certifikátov a musí byť vopred odsúhlasená bankou. Profesijný životopis musí minimálne obsahovať:

- meno a priezvisko nového člena audítorského tímu;

- meno a priezvisko pôvodného člena audítorského tímu, ktorého má nový člen nahradiť;

- skúsenosti v podobe aktívnej účasti nového člena audítorského tímu na štatutárnom audite úverovej inštitúcie a centrálnej banky so sídlom v krajinách EÚ/EZVO od roku 2019 vrátane (obchodný názov auditovaného subjektu a rok vykonania auditu);

- označenie pozície v audítorskom tíme, ktorú bude daná osoba zastávať;

- najvyššie dosiahnuté vzdelanie;

- priebeh odbornej praxe (firma, pozícia, stručný popis činnosti);

- informáciu, či nový člen audítorského tímu ovláda slovenský jazyk a anglický jazyk na pokročilej úrovni (minimálne úroveň C1 podľa Spoločného európskeho referenčného rámca pre jazykové znalosti – CEFR);

- vlastnoručný podpis nového člena audítorského tímu;

- súhlas so spracovaním osobných údajov.

Okrem toho musí byť rovnocennosť kvalifikácie nového člena audítorského tímu s bývalým členom, ktorého nahradí, pokiaľ sa jedná o držbu relevantných odborných certifikátov (výlučne iba certifikáty ACCA/FCCA, CISA), preukázaná audítorom aj predložením úradne osvedčenej kópie príslušného certifikátu nového člena audítorského tímu. Nedodržanie týchto požiadaviek oprávňuje banku odstúpiť od Zmluvy s okamžitou účinnosťou ku dňu doručenia písomného odstúpenia od Zmluvy z dôvodu podstatného porušenia Zmluvy. V prípade odstúpenia od Zmluvy podľa predchádzajúcej vety si NBS za nedodržanie týchto požiadaviek zároveň uplatní zmluvnú pokutu vo výške 100.000,- eur bez DPH.

5.3 Audítor zabezpečí rotáciu kľúčového audítorského partnera najneskôr po siedmich rokoch výkonu štatutárneho auditu v NBS. Tento kľúčový audítorský partner musí spĺňať požiadavky na štatutárneho audítora podľa zákona o štatutárnom audite najneskôr k 30. septembru príslušného roku, za ktorý sa štatutárny audit bude uskutočňovať. Týmto nie sú dotknuté požiadavky uvedené v bode 5.2 tejto Zmluvy. Pôvodný kľúčový audítorský partner môže opätovne vykonať štatutárny audit v pozícii kľúčového audítorského partnera až po uplynutí troch rokov od posledného štatutárneho auditu v NBS.

# **Článok 6 - Časový plán**

## 6.1 Audit sa za jednotlivé finančné roky vrátane Opcie v prípade jej uplatnenia bankou uskutoční podľa nasledujúceho časového harmonogramu:

|  |  |  |
| --- | --- | --- |
|  | Termín | |
| Predbežný audit | Finálny audit |
| Začiatok prác | október – november 2022 – 2028 | január 2023 – 2029 |
| Ukončenie prác | posledný pracovný deň mesiaca november 2022 – 2028 | posledný pracovný deň mesiaca február 2023 – 2029 |

NBS predloží audítorovi na overenie v rokoch 2023 – 2029:

|  |  |
| --- | --- |
|  | **Termín** |
|  |  |
| Hlavnú knihu NBS | do 31. januára |
| Pracovnú verziu súvahy a výkazu ziskov a strát | do 31. januára |
| Individuálnu účtovnú závierku NBS vypracovanú podľa usmernení Európskej centrálnej banky a zákona o účtovníctve | do 31. januára |

Audítor poskytne NBS nasledovné návrhy audítorských správ:

|  |  |  |
| --- | --- | --- |
|  | Termín | **Počet správ** |
| Správa pre vedenie z predbežného auditu vrátane previerky bezpečnosti počítačového prostredia súvisiaceho s účtovnou závierkou | 49. týždeň 2022-2028 | 2 v slovenskom jazyku |
| Audítorskú správu k riadnej individuálnej účtovnej závierke NBS vypracovanej podľa usmernení Európskej centrálnej banky a zákona o účtovníctve | posledný pracovný deň vo februári 2023-2029 | 4 v slovenskom jazyku |
| Audítorské správy pre externého audítora ECB vymedzené v Článku 3.1 | do 24. januára  2023-2029 | 4 v anglickom jazyku |
| Správa pre vedenie banky k zisteniam z auditu | posledný pracovný deň v marci 2023-2029 | 2 v slovenskom jazyku |
| Dodatok správy audítora o overení Výročnej správy | do 5 pracovných dní od doručenia Výročnej správy v rokoch 2023 -2029 | 4 v slovenskom jazyku  4 v anglickom jazyku |
| Dodatok správy audítora o overení informácií uvedených v  Správe o výsledku hospodárenia NBS predkladanej Národnej rade Slovenskej republiky | do 5 pracovných dní od doručenia Správy o výsledku hospodárenia v rokoch 2023 -2029 | 4 v slovenskom jazyku |
| Preklad individuálnej účtovnej závierky NBS k 31. decembru do anglického jazyka a preklad audítorskej správy k tejto účtovnej závierke do anglického jazyka | do 15. apríla 2023-2029 | 4 preklady do anglického jazyka |
| Preklad Správy o výsledku hospodárenia NBS predkladanej NR SR do anglického jazyka a preklad Dodatku správy audítora o overení Správy o výsledku hospodárenia NBS do anglického jazyka | do 15. apríla  2023 – 2029 | 4 preklady do anglického jazyka |

## 6.2 Harmonogram prác podľa bodu 6.1 tejto Zmluvy môže byť dodržaný len za predpokladu, že Zmluva nadobudne účinnosť najneskôr v októbri 2022 a súčasne Národná banka Slovenska poskytne audítorovi všetky potrebné informácie v požadovanom rozsahu, kvalite a v dohodnutom formáte. Termíny poskytnutia potrebných informácií, ak nie sú uvedené v bode 6.1 tejto Zmluvy, budú písomne dohodnuté pred začatím auditu. V prípade akýchkoľvek posunov termínov uvedených v bode 6.1. budú termíny adekvátne posunuté a upravené prípadným dodatkom.

## 6.3 Audítor je povinný predložiť Národnej banke Slovenska:

1. zoznam audítorom požadovaných podkladov, materiálov a informácií 10 pracovných dní pred začatím predbežného auditu a 10 pracovných dní pred zahájením finálneho auditu,
2. plán úvodných stretnutí (interview) so zamestnancami Národnej banky Slovenska   
   5 pracovných dní pred požadovaným termínom stretnutia.

# **Článok 7 - Odplata a platobné podmienky**

## Odplata za riadne poskytnutie audítorských služieb uvedených v Článku 1 tejto Zmluvy je uvedená v tabuľke tohto bodu. Odplata zahŕňa aj všetky výdavky audítora účelne vynaložené v priamej súvislosti s výkonom auditu. Odplata za audítorské služby bude fakturovaná a zaplatená po vykonaní jednotlivých prác nasledovným spôsobom:

|  |  |  |  |  |  |
| --- | --- | --- | --- | --- | --- |
|  | | Prvá faktúra po skončení predbežného auditu (v EUR bez DPH) | Druhá faktúra po skončení finálneho auditu  (v EUR bez DPH) | Konečná faktúra po vydaní všetkých správ  (v EUR bez DPH) | **Spolu**  (v EUR bez DPH) |
| **Suma** | 2022 | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| 2023 | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| 2024 | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| 2025 | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| Opcia | | | | |
| 2026 | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| 2027 | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| 2028 | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| **Spolu** |  |  |  | <vyplní uchádzač> |

Všetky platby budú splatné do 30 dní odo dňa doručenia faktúry NBS. V zmysle § 369 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) audítor môže banke fakturovať úroky z omeškania z dlžných súm po dobe splatnosti.

## 7.2 Daň z pridanej hodnoty bude fakturovaná podľa právnych predpisov platných a účinných v Slovenskej republike v čase fakturácie.

## 7.3 Všetky platby budú splatné na bankový účet audítora uvedený v tejto Zmluve.

## 7.4 Odplata bola stanovená na základe predpokladu dlhodobého pracovného vzťahu, súčasnej veľkosti a rozsahu činností banky, súčasných slovenských a medzinárodných (ak sú aplikovateľné) zákonov a predpisov pre oblasť účtovníctva a auditu a na základe spolupráce zo strany banky, ako sa uvádza v Článku 5.

## 7.5 Zmluvné strany sa dohodli a výslovne súhlasia s tým, že audítor bude zasielať len elektronické faktúry z e-mailovej adresy audítora <vyplní uchádzač> na e-mailovú adresu NBS [faktury.ofr@nbs.sk](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto Zmluve.  Audítor nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.

## 7.6 V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“), resp. nebude po stránke vecnej alebo formálnej správne vystavená, banka ju vráti audítorovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry banke. <text tohto bodu v znení: „nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“)“, platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač tento text v tomto bode odstráni>

## 7.7 Audítor, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením Zmluvy a dôvodom na odstúpenie banky od tejto Zmluvy. < text tohto bodu platí len pre domáceho uchádzača, ktorý je platiteľom DPH, zahraničný uchádzač text tohto bodu odstráni >

## 7.8 Audítor môže pozastaviť poskytovanie služieb počas obdobia, keď faktúra nebola bankou uhradená po dobe jej splatnosti. V takom prípade, audítor oznámi banke zmenu harmonogramu prác, ktorá nadobudne platnosť po zaplatení neuhradených splatných faktúr. Pred pozastavením poskytovania služieb sa audítor a banka budú snažiť nájsť vzájomne prijateľné riešenie týkajúce sa splatných neuhradených súm.

## 7.9 Banka si vyhradzuje právo uplatniť zmluvnú pokutu, ak nebude zo strany audítora dodržaný záväzok zadefinovaný v bode 5.1 týkajúci sa minimálnej 50%-nej hranice realizácie plánovaných časových kapacít príslušných členov audítorského tímu priamo na mieste výkonu auditu a záväzok týkajúci sa minimálne 50 %-nej účasti príslušných členov audítorského tímu na interview so zástupcami NBS. Túto zmluvnú pokutu si NBS uplatní vo výške 100.000,- eur bez DPH. Pri nedodržaní uvedeného záväzku si banka zároveň vyhradzuje právo odstúpiť od Zmluvy s okamžitou účinnosťou ku dňu doručenia písomného odstúpenia od Zmluvy z dôvodu podstatného porušenia Zmluvy.

7.10 Banka si vyhradzuje právo uplatniť zmluvnú pokutu, ak audítor nedodrží záväzok poskytovať audítorské služby podľa Opcie (nedodrží akúkoľvek aj jednotlivú časť jej predmetu) uplatnenou bankou podľa tejto Zmluvy vo výške 200.000,- eur bez DPH.

7.11 Splatnosť zmluvných pokút v zmysle tejto Zmluvy je do 14 dní odo dňa doručenia daňového dokladu povinnej zmluvnej strane. Porušením zmluvnej povinnosti, na ktorú sa viaže zmluvná pokuta/sankcia nie je dotknuté právo domáhať sa zároveň aj náhrady škody.

7.12 <text tohto bodu platí pre zahraničného uchádzača, domáci uchádzač text odstráni> Audítor najneskôr do doby vyhotovenia prvej faktúry predloží NBS originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania Zmluvy audítor predmetné potvrdenie predloží NBS na začiatku každého nového zdaňovacieho obdobia. Audítor vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania Zmluvy bude o tejto skutočnosti NBS bezodkladne písomne informovať. Audítor vyhlasuje, že je konečným príjemcom platby uvedenej v tomto článku Zmluvy.

7.13 Audítor nie je oprávnený previesť práva a povinnosti vyplývajúce pre neho z tejto Zmluvy, ani ich časti, na inú osobu. Audítor ďalej nie je oprávnený postúpiť a ani založiť akékoľvek svoje pohľadávky voči NBS vzniknuté na základe alebo v súvislosti s touto Zmluvou alebo s plnením záväzkov podľa tejto Zmluvy. Audítor nie je oprávnený jednostranne započítať akúkoľvek svoju pohľadávku voči NBS vzniknutú z akéhokoľvek dôvodu proti pohľadávke NBS voči audítorovi vzniknutej na základe alebo v súvislosti s touto Zmluvou.

# **Článok 8 - Dôvernosť informácií**

## 8.1 Audítor je povinný zachovávať mlčanlivosť o všetkých skutočnostiach a dokumentoch, o ktorých sa dozvedel alebo mu boli poskytnuté, ako aj o obsahu všetkých rokovaní v súvislosti s výkonom svojich prác. Táto povinnosť audítora trvá aj po skončení výkonu auditu. Povinnosti zachovávať mlčanlivosť môže audítora zbaviť guvernér Národnej banky Slovenska.

## 8.2 Audítor si je vedomý, že dodané podkladové materiály môžu obsahovať dôverné informácie, ktoré sú predmetom bankového tajomstva, služobného tajomstva alebo sú chránenými informáciami ESCB.

## 8.3 Audítor zabezpečí náležitú ochranu informácií, ktoré získal v súvislosti s výkonom svojich prác v NBS, na svojom pracovisku.

8.4 Audítor sa zaväzuje niesť zodpovednosť za škodu, ktorá vznikne NBS v dôsledku porušenia uvedenej povinnosti mlčanlivosti.

## 8.5 Správa audítora a iné materiály vypracované audítorom pre banku budú určené Bankovej rade Národnej banky Slovenska. Správa audítora a iné materiály vypracované audítorom pre banku nebudú vydané pre potreby tretích strán a audítor nepreberá žiadne povinnosti alebo zodpovednosť voči žiadnej tretej strane, s výnimkou prípadov stanovených zákonom.

# **Článok 9 - Vlastníctvo a prístup k audítorským záznamom**

## 9.1 Pracovná dokumentácia a záznamy týkajúce sa plnenia tejto Zmluvy, vypracované audítorom počas auditu, vrátane dokumentov a súborov v elektronickej forme, sú výhradným majetkom audítora a nebudú vydané tretej strane okrem prípadov stanovených zákonom.

## 9.2 Pre účely vykonávania auditu môže audítor vyvinúť vlastný softvér, vrátane pracovných listov, dokumentov, databáz a iných elektronických nástrojov. V niektorých prípadoch a na požiadanie, môže audítor tieto pomôcky poskytnúť NBS. Keďže ide o nástroje vyvinuté špeciálne pre použitie audítorom, nie s cieľom využitia týchto nástrojov Národnou bankou Slovenska, nebudú prezentované alebo poskytnuté tretím stranám. Audítor sa preto nevyjadruje a neposkytuje žiadne záruky ohľadom vhodnosti či primeranosti softvérových nástrojov pre akékoľvek iné účely, na ktoré ich môže NBS použiť.

## 9.3 Podľa platných právnych predpisov je audítor povinný uchovávať dokumentáciu súvisiacu so štatutárnym auditom po dobu 10 rokov odo dňa vyhotovenia audítorskej správy. Po uplynutí tejto lehoty, ak nebolo dohodnuté inak, dokumenty a listiny, ktoré audítor uchovával, budú tieto audítorom odborne zničené.

# **Článok 10 - Lojálne vzťahy**

## 10.1 Pri poskytovaní služieb uvedených v tejto Zmluve a počas nasledujúcich šiestich mesiacov po ich ukončení:

1. audítor neponúkne, bez predchádzajúceho výslovného písomného súhlasu Národnej banky Slovenska, pracovnú zmluvu zamestnancom alebo zástupcom Národnej banky Slovenska, zapojeným do auditu,
2. Národná banka Slovenska neponúkne, bez predchádzajúceho výslovného písomného súhlasu audítora, akoukoľvek formou, pracovnú zmluvu zamestnancom alebo zástupcom audítora, zapojeným do auditu.

10.2 Štatutárny audítor alebo kľúčový audítorský partner nebude môcť prijať kľúčovú manažérsku pozíciu v NBS skôr ako uplynú minimálne dva roky odkedy prestal byť členom alebo kľúčovým audítorským partnerom audítorského tímu audítora. Rovnaké obmedzenie sa vzťahuje aj na iného partnera, ako je kľúčový audítorský partner, fyzickú osobu, ktorá poskytovala služby pri výkone štatutárneho auditu alebo bola pod kontrolou štatutárneho audítora, a to na obdobie jedného roka, odkedy boli priamo zapojení do výkonu štatutárneho auditu.

# **Článok 11 - Zánik Zmluvy**

11.1 Táto Zmluva zaniká:

## vzájomnou písomnou dohodou zmluvných strán,

## písomnou výpoveďou NBS bez uvedenia dôvodu, pričom výpovedná lehota je 6 mesiacov a začína plynúť od prvého dňa mesiaca nasledujúceho po mesiaci, v ktorom bola písomná výpoveď doručená audítorovi,

## písomným odstúpením od Zmluvy v prípade podstatného porušenia Zmluvy zmluvnou stranou, a to nasledujúci deň po doručení písomného oznámenia zmluvnej strany o odstúpení od Zmluvy druhej zmluvnej strane, ak oznámenie o odstúpení neobsahuje neskorší dátum zániku Zmluvy,

## písomným odstúpením od Zmluvy v prípade nepodstatného porušenia Zmluvy zmluvnou stranou v súlade s bodom 11.5 tejto Zmluvy,

## nastaním právnej skutočnosti určenej všeobecne záväzným právnym predpisom (napr. Obchodným zákonníkom, zákonom o verejnom obstarávaní).

* 1. Rozdiely v názoroch na účtovné postupy alebo audítorské procedúry medzi NBS a audítorom nie sú dôvodom na jeho odvolanie.

11.3 V prípade, ak nie je v tejto Zmluve uvedené inak, môžu od tejto Zmluvy zmluvné strany odstúpiť podľa ustanovení Obchodného zákonníka. Banka má ďalej právo odstúpiť od tejto Zmluvy v prípade nepodstatného a podstatného porušenia Zmluvy a v súlade s § 19 zákona o verejnom obstarávaní.

11.4 Za podstatné porušenie tejto Zmluvy sa považuje:

## porušenie povinnosti zachovávať mlčanlivosť zo strany audítora,

## ak audítor použije subdodávateľa na poskytnutie predmetu Zmluvy alebo jeho časti v rozpore s touto Zmluvou a zákonom o verejnom obstarávaní,

## omeškanie banky s plnením finančných záväzkov vyplývajúcich z tejto Zmluvy trvajúce dlhší čas ako 30 dní,

## ak audítor poruší zákaz nelegálnej práce a nelegálneho zamestnávania v zmysle právneho poriadku Slovenskej republiky,

## podstatné porušenia Zmluvy definované v iných ustanoveniach tejto Zmluvy a/alebo

## ak dôjde Úradom pre dohľad nad výkonom auditu k pozastaveniu licencie audítora v súlade s § 9 zákona o štatutárnom audite a/alebo vyčiarknutia audítora zo zoznamu audítorských spoločností v súlade s § 12 zákona o štatutárnom audite.

* 1. Za nepodstatné porušenie tejto Zmluvy sa považuje každé porušenie Zmluvy, okrem porušení Zmluvy definovaných v tejto Zmluve ako podstatné porušenie tejto Zmluvy. V prípade nepodstatného porušenia tejto Zmluvy je druhá zmluvná strana oprávnená odstúpiť od tejto Zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu primeranej lehoty, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto Zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto Zmluvy doručením písomného oznámenia o odstúpení od Zmluvy.

11.6 V prípade, že ktorákoľvek strana odstúpi od tejto Zmluvy, musí písomné odstúpenie od Zmluvy doručiť druhej strane. Účinky odstúpenia nastanú dňom doručenia písomného oznámenia o odstúpení od Zmluvy druhej zmluvnej strane. Za doručenie sa považuje i nevyzdvihnutie doporučenej zásielky na pošte v odbernej lehote.

# **Článok 12 - Záverečné ustanovenia**

## 12.1 Zmluvné strany sa dohodli, že písomná korešpondencia bude posielaná na adresy uvedené v záhlaví tejto Zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný štvrtý pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto Zmluvy, resp. na inú adresu písomne oznámenú druhej zmluvnej strane.

## 12.2 Akékoľvek použitie mena banky alebo znaku banky v akejkoľvek odbornej alebo reklamnej literatúre audítora je možné len na základe predchádzajúceho písomného súhlasu Národnej banky Slovenska.

## 12.3 Akékoľvek dokumenty pripravené Národnou bankou Slovenska na zverejnenie, vrátane elektronických foriem, iné ako kompletná účtovná závierka, Správa o výsledku hospodárenia alebo Výročná správa, ktoré sa odvolávajú na audítora, nesmú byť zverejnené bez výslovného súhlasu audítora.

## 12.4 Audítor a jeho zamestnanci sú povinní dodržiavať zásady bezpečnosti práce a iné pracovné predpisy platné v Národnej banke Slovenska, pokiaľ budú svoju činnosť vykonávať v priestoroch Národnej banky Slovenska.

## 12.5 Žiadna zo strán nebude zodpovedná za neplnenie si povinností vyplývajúcich z tejto Zmluvy, spôsobené okolnosťami mimo jej kontroly, ktoré nemožno predvídať alebo im zabrániť, alebo zavedením legislatívy, ktorá významne komplikuje, obmedzuje alebo zakazuje činnosti, o ktorých pojednáva táto Zmluva (ďalej „okolnosti vyššej moci“).

## 12.6 V prípade, že nastanú okolnosti vyššej moci, bude dotknutá strana bezodkladne informovať druhú stranu a prerokuje s ňou odklad výkonu služieb alebo ukončenie tejto Zmluvy.

## 12.7 Pokiaľ sa preukáže, že niektoré ustanovenie tejto Zmluvy (alebo jeho časť) je neplatné alebo neúčinné, takáto neplatnosť alebo neúčinnosť nebude mať za následok neplatnosť alebo neúčinnosť ostatných ustanovení tejto Zmluvy (alebo zostávajúcej časti relevantného ustanovenia) ani Zmluvy ako celku. Miesto neplatného ustanovenia tejto Zmluvy sa použijú ustanovenia všeobecne záväzných právnych predpisov upravujúce otázku vzájomného vzťahu zmluvných strán. Zmluvné strany budú v takom prípade rokovať v dobrej viere tak, aby našli a dohodli sa na platnom a vymožiteľnom ustanovení, ktoré bude čo najbližšie k významu a účelu tejto Zmluvy.

## 12.8 Vzťahy zmluvných strán touto Zmluvou bližšie neupravené sa spravujú ustanoveniami Obchodného zákonníka a ustanoveniami zákona o štatutárnom audite.

12.9 Táto Zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 271 ods. 2 a § 1 ods. 2 Obchodného zákonníka a ustanoveniami § 47 a Občianskeho zákonníka (zákona č. 40/1964 Zb. v znení neskorších predpisov). Audítor súhlasí so zverejnením tejto Zmluvy (vrátane jej prípadných dodatkov) a faktúr audítora doručených NBS, a to zverejnenie NBS počas trvania jej povinnosti podľa § 5a ods. 1 a 6 a § 5b zákona o slobodnom prístupe k informáciám.

12.10 Táto Zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto Zmluvu v ten istý deň, tak rozhodujúci je deň neskoršieho podpisu. Táto Zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) NBS [§ 47a ods.1 Občianskeho zákonníka v spojení s §1 ods.2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].

## 12.11 Všetky zmeny a doplnky k tejto Zmluve musia byť vykonané vo forme písomných dodatkov schválených obidvoma stranami. Prípadné dodatky k tejto Zmluve budú uzatvorené iba v prípade, ak ich uzavretie bude v súlade s § 18 zákona o verejnom obstarávaní.

## 12.12 Národná banka Slovenska a audítor sa zaväzujú, že všetky spory, ktoré by prípadne mohli vyplynúť z tejto Zmluvy, budú riešiť v prvom rade vzájomnou dohodou. Pokiaľ dohoda nebude dosiahnutá, budú všetky spory vzniknuté v súvislosti s touto Zmluvou riešené miestne a vecne príslušným súdom v Slovenskej republike v súlade s platným právnym poriadkom Slovenskej republiky.

## 12.13 Národná banka Slovenska vyhlasuje, že dostala všetky potrebné povolenia a oprávnenia na uzavretie tejto Zmluvy a jej plnenie.

## 12.14 Táto Zmluva sa vyhotovuje v 5 originálnych vyhotoveniach v slovenskom jazyku. Národná banka Slovenska dostane 3 originálne vyhotovenia a audítor 2 originálne vyhotovenia tejto Zmluvy.

## 12.15 Neoddeliteľnou súčasťou tejto Zmluvy je príloha č. 1 – Zoznam subdodávateľov.

## 12.16 NBS pri spracúvaní osobných údajov poskytnutých audítorom pre účely plnenia tejto Zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení zákona č. 221/2019 Z. z. a nariadenia Európskeho parlamentu a Rady (EÚ)č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle NBS: https://www.nbs.sk/sk/ochrana-osobnych-udajov.

## 12.17 Zmluvné strany (každá za seba) zhodne záväzne vyhlasujú, že sú oprávnené uzavrieť túto Zmluvu, a že sa s touto Zmluvou dôkladne oboznámili, jej obsahu porozumeli, v celom rozsahu s ňou súhlasia, zaväzujú sa ustanoveniami tejto Zmluvy dobrovoľne plniť a prostredníctvom svojich oprávnených zástupcov ju podpísali na znak toho, že je určitá a zrozumiteľná, a že zodpovedá ich slobodnej a vážnej vôli.

Za banku: Za audítora:

V Bratislave, dňa <vyplní VO> V <vyplní uchádzač>, dňa <vyplní uchádzač>

............................................... ..............................................

Národná banka Slovenska <vyplní uchádzač>

<vyplní VO> <vyplní uchádzač>

<vyplní VO> <vyplní uchádzač>

**Príloha č.1**

**k Zmluve o poskytovaní audítorských služieb**

Zoznam subdodávateľov

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby v tabuľke nižšie uviedol:

* + 1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
    2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

V prípade, ak úspešný uchádzač nebude mať subdodávateľov, túto skutočnosť taktiež uvedie do tabuľky.

|  |  |  |
| --- | --- | --- |
| p.č. | Subdodávateľ | Údaje o osobe  oprávnenej konať za subdodávateľa |
| 1. | <vyplní uchádzač> | <vyplní uchádzač> |
| 2. | <vyplní uchádzač> | <vyplní uchádzač> |
| 3. | ... | ... |